LV
L 227/50
Eiropas Savienības Oficiālais Vēstnesis
1.9.2022.
Ķīmiskās vielas (inertās sastāvdaļas, blakusproduktus u. c.) identificē, kā aprakstīts Regulas (ES) Nr. 283/2013 pielikuma A daļas 1.10. punktā.
Ja kādu no sastāvdaļām (piemēram, kondensātu, barotni) no sniegtās informācijas nav iespējams pilnībā identificēt, sniedz detalizētu informāciju par katras šādas sastāvdaļas sastāvu.
1.5.
Preparāta fizikālais stāvoklis un daba Preparāta veidu un kodu apzīmē saskaņā ar attiecīgajiem vadlīniju dokumentiem.
Ja attiecīgajos vadlīniju dokumentos konkrētais preparāts nav precīzi definēts, pilnīgi apraksta preparāta fizikālo dabu un agregātstāvokli, pievienojot priekšlikumu, kurā piemēroti aprakstīts preparāta veids un piedāvātā definīcija.
1.6.
Preparāta ražošanas metode un kvalitātes kontrole Pilnīgu informāciju par to, kā augu aizsardzības līdzeklis tiek ražots vairumā, sniedz par visiem ražošanas procesa posmiem.
Norāda ražošanas procesa veidu (piem., nepārtraukts process vai partijas).
1.7.
Preparāta iepakojums un saderība ar piedāvātajiem iepakojuma materiāliem i)
Apraksta izmantoto iepakojumu, norādot izmantotos materiālus, izgatavošanas veidu (piem., ekstrudēts, metināts), izmērus un ietilpību, atveres lielumu, aizdares un izolācijas veidu.
ii) Noteic un paziņo, cik piemēroti parastā transportēšanā, glabāšanā un manipulēšanā ir iepakojuma un aizdares stiprums, hermētiskums un izturība.
iii) Ziņojumā norāda iepakojuma materiāla izturību pret iepakojuma saturu.
2.
AUGU AIZSARDZĪBAS LĪDZEKĻA FIZIKĀLĀS, ĶĪMISKĀS UN TEHNISKĀS ĪPAŠĪBAS
2.1.
Organoleptiskās īpašības (krāsa un smarža) Apraksta gan preparāta krāsu un smaržu, ja tāda ir, gan fizikālo stāvokli.
2.2.
Sprādzienbīstamība un oksidējamība Ziņojumā norāda sprādzienbīstamību un oksidējamību, kā noteikts A daļas 2.2. punktā, ja vien nav iespējams pamatot, ka šādus pētījumus veikt nav tehniski vai zinātniski nepieciešams.
2.3.
Uzliesmošanas punkts un citas norādes par uzliesmojamību vai pašaizdegšanos Paziņo uzliesmošanas punktu un uzliesmojamību, kā noteikts A daļas 2.3. punktā, ja vien nav iespējams pamatot, ka šādus pētījumus veikt nav tehniski vai zinātniski nepieciešams.
2.4.
Skābums vai sārmainība un attiecīgā gadījumā pH vērtība Paziņo skābumu, sārmainību un pH (pirms un pēc glabāšanas ieteiktajos apstākļos), kā noteikts A daļas 2.4. punktā, ja vien nav iespējams pamatot, ka šādus pētījumus veikt nav tehniski vai zinātniski nepieciešams.
2.5.
Viskozitāte un virsmas spraigums Paziņo viskozitāti un virsmas spraigumu, kā noteikts A daļas 2.5. punktā, ja vien nav iespējams pamatot, ka šādus pētījumus veikt nav tehniski vai zinātniski nepieciešams.
2.6.
Stabilitāte glabāšanā un glabāšanas laiks
2.6.1.
Lietošanas koncentrācija Norāda attiecīgo minimālo un maksimālo augu aizsardzības līdzekļa lietošanas koncentrāciju, ar kuru ir pamatots saprātīgam glabāšanas periodam lietotā tirdzniecības iepakojuma tilpums, kā arī, atbilstoši ieteicamajiem glabāšanas apstākļiem, — iepakojuma materiāla daba.